**Protokoll frå møte i Vest-Telemarktinget 25. april 2017.**

**Sak 01/2017 Opprop.**

Fyresdal kommune: Erik Skjervagen, Olav Gisle Noraberg, Tone Irgens Veum, Ketil Kiland.

Kviteseid kommune: Tarjei Gjelstad, Halvor Nyland, Øystein Tveit.

Nissedal kommune: Halvor Homme, Anne-Nora Oma Dahle, Sverre Sæter.

Seljord kommune: Halfdan Haugan, Gunnar Eilefstjønn, Henry Mæland, Kari-Gro Espeland.

Tokke kommune: Jarand Felland, Tone Sofie Dale Solvang, Kjell Magne Grave, John Kleiv.

Vinje kommune: Jon Rikard Kleven, Jan Myrekrok.

Frå administrasjonen møtte Ole Dalen og Kjell Gunnar Heggenes.

Regionordførar Erik Skjervagen leia møtet.

**Sak 02/2017 Godkjenning av innkalling og sakliste.**

*Møteinnkallinga vart samrøystes godkjent.*

*Saklista vart samrøystes godkjent med 2 tilleggssaker:*

*- Uttale til transport- og kommunikasjonskomiteen på Stortinget i samband med handsaminga av Nasjonal Transportplan.*

*-Orienteringssak gjeldande utfordringar i samband med utplassering av elevar innafor offentleg sektor*

**Sak 03/2017 Val av 1 person til å skrive under protokollen i lag med regionordførar.**

*Vedtak: Til å skrive under protokollen i lag med regionordførar vart valt: John Rikard Kleven.*

**Sak 04/2017 Godkjenning av årsmelding og årsrekneskap for**

**Vest-Telemarkrådet 2016.**

Ole Dalen orienterte nærare frå årsmeldinga og peika på viktige saker som har vore oppe til handsaming i 2016. Informasjon om dei ulike aktivitetane blir no lagt ut på nettet og bidreg til auka kunnskap om Rådets arbeid. Årsmeldinga viser at det er omfattande samarbeid på ei rekkje område i vår region.

I samband med handsaminga av rekneskapen for 2016, kom det fram ynskje om ei tydelegare notehenvisning i komande års rekneskapsoppsett.

*Vedtak: Vest-Telemarktinget godkjenner det framlagte forslaget til årsmelding og årsrekneskap 2016 for Vest-Telemarkrådet. Samrøystes vedtak.*

**Sak 05/2017 Val av revisor.**

*Samrøystes vedtak: Som revisor for rekneskapsåret 2017 vart valt Telemark Kommunerevisjon.*

**Sak 06/2017 Orienteringssaker.**

*“Akuttmedisinske tenester”. Klinikksjef ved Sykehuset Telemark HF.*

*Frank Waal orienterer om utviklinga innan akuttmedisin i og utanfor sjukehus.*

Frank Waal informerte om dei akuttmedisinske tenestene ved Sykehuset Telemark. Dagens ambulanser er på mange måtar eit minisjukehus, der personellet yter avanserte medisinske tenester. 95% av pasientane overlever eit hjerteinfarkt sjølv om transportavstandane har auka. Noreg er såleis svært godt stilla i høve til andre land når det gjeld levealder og overlevning av sjukdom.

Ei rekkje spørsmål frå møtelyden viste at det var stor interesse for temaet. Jon Rikard Kleven sa seg lei for at Sykehuset Telemark ikkje arbeider for luftambulanse i Vest-Telemark. Waal signaliserte derimot at sjukehuset arbeider for å få luftambulanse stasjonert i Skien, og at dette også er viktig for å bevare sjukehuset i Skien for framtida.

*Vedtak: Vest-Telemarktinget tek orienteringa til vitande.*

*Prosjektet “Interkommunalt samarbeid i Vest-Telemark”.*

*Prosjektansvarleg Ketil Kiland saman med administrasjonen orienterer nærare om utgreiingane og den vidare prosessen.*

Ketil Kiland gjekk gjennom opplegget for prosjektet, herunder organiseringa og framdrifta.

5 arbeidsgrupper har vore i sving innan fagområda: IKT, Økonomi, Landbruk, Næring/Reiseliv samt kompetansebygging Kraftsaker. Rådmennene har leia gruppene.

I prosjektet har ein innhenta ekstern kompetanse som har hatt i oppdrag å greie ut fordelar og ulemper ved dei ulike samarbeidsalternativa. Rapportane inneheld tilråding for organisering av det vidare samarbeidet.

I møtet orienterte rådmennene nærare om samansetnaden av gruppene, arbeidet i desse samt tilrådingane som ligg føre frå kvar gruppe.

Tilrådingane skal handsamast i styringsgruppa for prosjektet (rådmennene + hovudverneombod og hovudtillitsvalt). Styringsgruppas tilråding sendast til lokaliseringsutvalet som består av ordførarane, rådmennene og representantane for hhv hovudverneombod og dei hovudtillitsvalde i regionen. Etter dette skal saken opp til handsaming i kvar enkelt kommmune.

*Vedtak: Vest-Telemarktinget tek orienteringa til vitande.*

*Uttale til transport- og kommunikasjonskomiteen på Stortinget i samband med handsaminga av Nasjonal Transportplan.*

Etter initiativ frå E134 Haukelivegen AS, låg det føre forslag til uttale retta til transport- og kommunikasjonskomiteens handsaming av NTP for å få tidlegare oppstart av tunnel Seljestad – Røldal på E134.

I møtet kom det 2 forslag til endringar som vart innarbeidd i uttala.

*Vedtak: Vest-Telemarktinget godkjenner forslaget til uttale med dei endringane som har kome fram i møtet. Samrøystes vedtak.*

*Orienteringssak gjeldande utfordringar i samband med utplassering av elevar innafor offentleg sektor.*

Tove Palmork Hovelmoen og Else Fugelsnes Metveit frå Vest-Telemarkvidaregåande skule orienterte nærare om saken, som i korte trekk går på at det så langt er avtalt for få læreplassar til kompetente søkjarar.

Telemark fylkeskommune har gjort vedtak som inneber at Vg2-elevar utan læreplass skal attendeførast til avgjevarskulen som får ansvar for sine elevar. Desse vil få tilbod om 2 år i skule og deretter 1 år i skule og som fører fram til fagbrev. Ordinært løp er 2 år i skule pluss 2 år i lære før ein kan ta fagbrevet.

Det er derfor spørsmål om korleis dette blir oppfatta, og kva dette får av konsekvensar i høve til fråfall, motivasjon status osb. Det er såleis viktig at kommunane tek inn fleire lærlingar innafor offentleg sektor

Oppmodinga er fylgjande:

* Ta vare på ungdomen i tide med nok læreplassar i offentleg sektor.
* Det hastar med læreplassar, og dette er eit fellesansvar.
* Heimatt – stopp utflytting og skeiv befolkningsfordeling.

Else Fugelsnes Metveit peika på at ein kommunal læreplass betyr ”læring for livet” og handlar om å meistre livet, føle at ein blir sett og verdsett i heimkommunen. Oppmodinga er at kommunane må vurdere å ta inn fleir lærlingar (spesielt helsefag)

Tove Palmork Hovelmoen understreka også betydningen av samarbeidet i *Nettverket for vidaregåande opplæring i Vest-Telemark*.

*Vedtak: Vest-Telemarktinget tek orienteringa til vitande.*

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

John Rikard Kleven Erik Skjervagen

Ordførar Vinje Regionordførar